## Dopravný podnik Bratislava, akciová spoločnosť

so sídlom Olejkárska 1, 814 52 Bratislava, IČO: 00 492 736, IČ DPH: SK2020298786

zapísaný v Obchodnom registri Okresného súdu Bratislava I, oddiel: Sa, vložka číslo: 607/B ako

osoba podľa § 9 ods. 1 zákona č. 343/2015 Z. z. o verejnom obstarávaní a

o zmene a doplnení niektorých zákonov v znení neskorších predpisov

(ďalej len „**zákon o verejnom obstarávaní**“

(ďalej len „**obstarávateľ**“)

Zadávanie nadlimitnej zákazky postupom

**Verejná súťaž (reverzná)**

**prostredníctvom elektronického prostriedku JOSEPHINE**

podľa § 66 ods. 7 písm. a) zákona o verejnom obstarávaní

**SÚŤAŽNÉ PODKLADY**

Predmet zákazky

**Tovary**

**NL 16/2022**

**„Autobatérie a trakčné batérie“**

Predmetnú zákazku v zmysle zákona o verejnom obstarávaní zabezpečuje:

V Bratislave dňa \_\_\_\_\_\_\_\_\_\_\_\_\_\_ ................................................................

PhDr. Kristína Juhászová

osoba poverená realizáciou verejného obstarávania

Súťažné podklady po kontrole predmetu zákazky a procesu verejného obstarávania schvaľuje:

V Bratislave dňa \_\_\_\_\_\_\_\_\_\_\_\_\_\_

.................................................................

JUDr. Barbora Notová

vedúca odboru právnych služieb a verejného obstarávania

V Bratislave dňa \_\_\_\_\_\_\_\_\_\_\_\_\_\_

.................................................................

 Ing. Andrej Zigmund

 člen predstavenstva

V Bratislave dňa \_\_\_\_\_\_\_\_\_\_\_\_\_\_

................................................................

Ing. Martin Rybanský

predseda predstavenstva

 **O B S A H**

[ČASŤ A.1 Pokyny pre záujemcov a uchádzačov 3](#_Toc99953270)

[Článok I. 3](#_Toc99953271)

[Všeobecné informácie 3](#_Toc99953272)

[1 Identifikácia obstarávateľa 3](#_Toc99953273)

[2 Úvodné ustanovenia 3](#_Toc99953274)

[3 Predmet súťažných podkladov a postup vo verejnom obstarávaní 3](#_Toc99953275)

[4 Predmet zákazky 3](#_Toc99953276)

[5 Miesto a lehota dodania predmetu zákazky 4](#_Toc99953277)

[6 Zdroj financovania 4](#_Toc99953278)

[7 Zmluva 4](#_Toc99953279)

[8 Hospodársky subjekt, záujemca, uchádzač 5](#_Toc99953280)

[9 Skupina dodávateľov 5](#_Toc99953281)

[Článok II. 5](#_Toc99953282)

[Dorozumievanie a vysvetľovanie 5](#_Toc99953283)

[10 Komunikácia 5](#_Toc99953284)

[11 Určenie lehôt 7](#_Toc99953285)

[12 Vysvetlenie a doplnenie súťažných podkladov 8](#_Toc99953286)

[13 Ďalšia komunikácia medzi obstarávateľom a záujemcami alebo uchádzačmi 8](#_Toc99953287)

[Článok III. 8](#_Toc99953288)

[Príprava ponuky 8](#_Toc99953289)

[16 Jazyk ponuky 9](#_Toc99953290)

[17 Mena a ceny uvádzané v ponuke 9](#_Toc99953291)

[18 Ponuková cena 10](#_Toc99953292)

[19 Zábezpeka ponuky 10](#_Toc99953293)

[20 Obsah ponuky 10](#_Toc99953294)

[Článok IV. 11](#_Toc99953295)

[Predkladanie ponúk 11](#_Toc99953296)

[21 Predloženie ponuky 11](#_Toc99953297)

[22 Variantné riešenia 11](#_Toc99953298)

[23 Lehota na predkladanie ponúk 11](#_Toc99953299)

[24 Doplnenie, zmena alebo odstúpenie od ponuky 12](#_Toc99953300)

[25 Lehota viazanosti ponúk 12](#_Toc99953301)

[Článok V. 12](#_Toc99953302)

[Otváranie a vyhodnotenie ponúk 12](#_Toc99953303)

[26 Otváranie ponúk 12](#_Toc99953304)

[27 Vyhodnotenie splnenia podmienok účasti 13](#_Toc99953305)

[28 Vyhodnocovanie ponúk 14](#_Toc99953306)

[Článok VI. 14](#_Toc99953307)

[Prijatie ponuky a uzavretie zmluvy 14](#_Toc99953308)

[29 Informácia o výsledku vyhodnotenia ponúk 14](#_Toc99953309)

[30 Poskytnutie súčinnosti 15](#_Toc99953310)

[Článok VII. 16](#_Toc99953311)

[Ďalšie informácie 16](#_Toc99953312)

[31 Zrušenie použitého postupu zadávania zákazky 16](#_Toc99953313)

[32 Dôvernosť procesu verejného obstarávania 16](#_Toc99953314)

[33 Využitie subdodávateľov 17](#_Toc99953315)

ČASŤ A.1 Pokyny pre záujemcov a uchádzačov

Článok I.

Všeobecné informácie

Identifikácia obstarávateľa

Obchodné meno: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

 Slovenská republika

IČO: 00 492 736

Webové sídlo: [www.dpb.sk](http://www.dpb.sk)

Kontaktná osoba: PhDr. Kristína Juhászová

Telefón: (02) 5950 1428

E-mail: juhaszova.kristina@dpb.sk

Úvodné ustanovenia

* 1. Predložením svojej ponuky uchádzač v plnom rozsahu a bez výhrad akceptuje všetky podmienky obstarávateľa týkajúce sa verejnej súťaže uvedené v oznámení o vyhlásení verejného obstarávania a v týchto súťažných podkladoch.
	2. Od záujemcov a uchádzačov sa očakáva, že si dôkladne preštudujú súťažné podklady a budú dodržiavať všetky pokyny, formuláre, zmluvné ustanovenia a ďalšie špecifikácie uvedené v týchto súťažných podkladoch.
	3. Ponuka predložená uchádzačom musí byť vypracovaná v súlade s podmienkami uvedenými v oznámení o vyhlásení verejného obstarávania a v týchto súťažných podkladoch a nesmie obsahovať žiadne výhrady týkajúce sa podmienok súťaže.
	4. Predpokladaná hodnota zákazky uvedená v oznámení o vyhlásení verejného obstarávania je maximálna. Obstarávateľ si vyhradzuje v súlade s § 57 ods. 2 zákona o verejnom obstarávaní právo zmluvu neuzavrieť a zrušiť verejné obstarávanie, ak ponuka úspešného uchádzača bude vyššia ako predpokladaná hodnota zákazky.
	5. Obhliadka miesta dodania nie je potrebná a obstarávateľ ju neorganizuje.

Predmet súťažných podkladov a postup vo verejnom obstarávaní

* 1. Predmetom týchto súťažných podkladov je postup pri zadávaní nadlimitnej zákazky na dodanie tovaru s predmetom zákazky uvedeným v bode 4 týchto súťažných podkladov.
	2. Zákazka bude zadaná postupom reverznej verejnej súťaže podľa § 91, resp. § 66 ods. 7 písm. a) zákona o verejnom obstarávaní.

Predmet zákazky

* 1. Predmetom zákazky: **Autobatérie a trakčné batérie** (ďalej len „Predmet zákazky“)
	2. Stručný opis Predmetu zákazky:

Predmetom zákazky je dodanie autobatérií a trakčných batérií v zmysle technickej špecifikácie.

Podrobné vymedzenie Predmetu zákazky je uvedené v častiach týchto súťažných podkladov:

A.2 Kritérium na vyhodnotenie ponúk a pravidlá jeho uplatnenia

B.1 Návrh zmluvy

B.2 Opis predmetu zákazky.

* 1. Rozdelenie zákazky na časti:

Predmet zákazky nie je rozdelený na časti. Uchádzač predkladá ponuku na celý Predmet zákazky tak, ako je požadované v týchto súťažných podkladoch.

Nomenklatúra - Spoločný slovník obstarávania (CPV):

Hlavný predmet: **31400000-0 - Akumulátory, galvanické články a batérie**

* 1. Celková predpokladaná hodnota zákazky: **104 812,11 eur bez DPH‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬**

Miesto a lehota dodania predmetu zákazky

* 1. Miesto dodania Predmetu zákazky je: DPB, a.s.
	2. Lehota dodania Predmetu zákazky je: najneskôr do 5 (piatich) dní od doručenia objednávky

Zdroj financovania

* 1. Predmet zákazky bude financovaný z finančných prostriedkov jediného akcionára obstarávateľa.
	2. Vlastná platba bude realizovaná formou bezhotovostného platobného styku na základe daňového dokladu vystaveného dodávateľom, splatnosť ktorého je do 30 dní odo dňa jeho preukázateľného doručenia, ak v Návrhu zmluvy nie je uvedené inak.
	3. Obstarávateľ neposkytuje preddavok ani zálohovú platbu.

Zmluva

* 1. Výsledkom verejného obstarávania bude uzavretie rámcovej dohody na 12 mesiacov.
	2. Podrobné vymedzenie zmluvných podmienok na dodanie požadovaného predmetu zákazky tvorí časť B.1 Návrh zmluvy týchto súťažných podkladov.

Hospodársky subjekt, záujemca, uchádzač

* 1. Za hospodársky subjekt sa považuje fyzická osoba, právnická osoba alebo skupina takýchto osôb, ktorá na trh dodáva tovar, uskutočňuje stavebné práce alebo poskytuje službu.
	2. Za záujemcu sa považuje hospodársky subjekt, ktorý má záujem o účasť vo verejnom obstarávaní.
	3. Za uchádzača sa považuje hospodársky subjekt, ktorý predložil ponuku.

Skupina dodávateľov

* 1. Verejného obstarávania sa môže zúčastniť skupina dodávateľov.
	2. Obstarávateľ nevyžaduje od skupiny dodávateľov, aby vytvorila právnu formu na účely účasti vo verejnom obstarávaní.
	3. V prípade prijatia ponuky skupiny dodávateľov obstarávateľ vyžaduje, ak skupina dodávateľov nevytvorí právnu formu, aby skupina dodávateľov pred podpisom zmluvy uzatvorila a predložila obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov zo zmluvy voči obstarávateľovi spoločne a nerozdielne.
	4. Skupina dodávateľov na účely preukázania splnenia podmienok účasti postupuje v zmysle § 37 ods. 3 a ods. 4 zákona o verejnom obstarávaní.

Článok II.

Dorozumievanie a vysvetľovanie

Komunikácia

* 1. Komunikácia medzi obstarávateľom a záujemcami alebo uchádzačmi sa uskutočňuje spôsobom, ktorý zabezpečí integritu a zachovanie dôvernosti údajov uvedených v ponuke.
	2. Všetka komunikácia a výmena informácií v procese verejného obstarávania medzi obstarávateľom a záujemcami alebo uchádzačmi vrátane revíznych postupov sa realizuje výhradne elektronicky prostredníctvom elektronického prostriedku elektronického verejného obstarávania JOSEPHINE (ďalej len „EP JOSEPHINE“) s využitím všetkých jeho funkcionalít.
	3. Elektronický prostriedok JOSEPHINE je webová aplikácia na doméne[**https://josephine.proebiz.com**](https://josephine.proebiz.com)**.** Uchádzač má možnosť sa registrovať do EP JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
	4. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:
	+ v EP JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V EP JOSEPHINE je autentifikovaná spoločnosť, ktorú pomocou eID registruje štatutárny zástupca danej spoločnosti. Autentifikáciu vykonáva poskytovateľ EP JOSEPHINE, a to v pracovných dňoch v čase 8.00 – 16.00 hod. O dokončení autentifikácie je záujemca/uchádzač informovaný e-mailom.
	+ nahraním kvalifikovaného elektronického podpisu (napríklad podpisu eID) štatutárneho zástupcu danej spoločnosti na kartu užívateľa po registrácii a prihlásení do EP JOSEPHINE. Autentifikáciu vykoná poskytovateľ EP JOSEPHINE, a to v pracovných dňoch v čase 8.00 – 16.00 hod. O dokončení autentifikácie je záujemca/uchádzač informovaný e-mailom.
	+ vložením dokumentu preukazujúceho osobu štatutárneho zástupcu na kartu užívateľa po registrácii, ktorý je podpísaný elektronickým podpisom štatutárneho zástupcu alebo prešiel zaručenou konverziou. Autentifikáciu vykoná poskytovateľ EP JOSEPHINE, a to v pracovných dňoch v čase 8.00 – 16.00 hod. O dokončení autentifikácie je záujemca/uchádzač informovaný e-mailom.
	+ vložením plnomocenstva na kartu užívateľa po registrácii, ktorá je podpísaná elektronickým podpisom štatutárneho zástupcu aj splnomocnenou osobou alebo prešla zaručenou konverziou. Autentifikáciu vykoná poskytovateľ EP JOSEPHINE, a to v pracovné dni v čase 8.00 – 16.00 hod. O dokončení autentifikácie je záujemca/uchádzač informovaný e-mailom.
	+ počkaním na autentifikačný kód, ktorý bude poslaný na adresu sídla spoločnosti do rúk štatutárneho zástupcu záujemcu/uchádzača v listinnej podobe formou doporučenej pošty. Lehota na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je záujemca/uchádzač informovaný e-mailom.
	1. Na bezproblémové používanie EP JOSEPHINE je nutné používať jeden z podporovaných internetových prehliadačov:
	+ Microsoft Internet Explorer verzia 11.0 a vyššia
	+ Mozilla Firefox verzia 13.0 a vyššia

* + Google Chrome alebo
	+ Microsoft Edge.
	1. Autentifikovaný záujemca/uchádzač si po prihlásení do EP JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. Zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v EP JOSEPHINE považuje okamih jej odoslania v EP JOSEPHINE, a to v súlade s funkcionalitou EP JOSEPHINE. Prečítanie elektronickej správy v EP JOSEPHINE záujemcom/uchádzačom ani obstarávateľom nemá súvis s momentom doručenia.
	3. Obsahom komunikácie prostredníctvom komunikačného rozhrania EP JOSEPHINE bude vysvetľovanie súťažných podkladov, prípadné doplnenie súťažných podkladov, predloženie ponúk, vysvetľovanie predložených ponúk, vysvetľovanie predložených dokladov, ako aj komunikácia pri revíznych postupoch medzi obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon o verejnom obstarávaní alebo iný všeobecne záväzný právny predpis. Ak sa v súťažných podkladoch vyskytujú požiadavky na vysvetľovanie súťažných podkladov, prípadné doplnenie súťažných podkladov, predkladanie ponúk, vysvetľovanie predložených ponúk., ako aj komunikáciu pri revíznych postupoch medzi obstarávateľom a záujemcami/uchádzačmi alebo akúkoľvek inú komunikáciu medzi obstarávateľom a záujemcami/uchádzačmi, má sa vždy na mysli komunikácia prostredníctvom komunikačného rozhrania EP JOSPHINE. V prípade, že obstarávateľ rozhodne aj o možnosti iného spôsobu komunikácie než prostredníctvom komunikačného rozhrania EP JOSEPHINE, v súťažných podkladoch túto skutočnosť zreteľne uvedie. Akákoľvek komunikácia obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví zákon o verejnom obstarávaní alebo iný všeobecne záväzný právny predpis a bude realizovaná mimo komunikačné rozhranie EP JOSEPHINE.
	4. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania EP JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania EP JOSEPHINE zaslané oznámenie, že sa jeho ponuku prijíma.
	5. Ak je odosielateľom zásielky obstarávateľ, záujemcovi/uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do EP JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s obstarávateľom.
	6. Ak je odosielateľom zásielky záujemca/uchádzač, po prihlásení do EP JOSEPHINE k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v EP JOSEPHINE, v súlade s funkcionalitou EP JOSEPHINE.
	7. Obstarávateľ odporúča záujemcom/uchádzačom, ktorí chcú byť informovaní o prípadných aktualizáciách týkajúcich sa verejného obstarávania prostredníctvom notifikačných e-mailov, aby v danej zákazke zaklikli tlačidlo „**ZAUJÍMA MA TO**“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	8. Obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom potrebným na vypracovanie a predloženie ponuky. Súťažné podklady a prípadné vysvetlenie alebo doplnenie oznámenia o vyhlásení verejného obstarávania súťažných podkladov, podmienok účasti vo verejnom obstarávaní alebo inej sprievodnej dokumentácie potrebnej na vypracovanie a predloženie ponuky budú obstarávateľom zverejnené ako elektronické dokumenty v profile obstarávateľa <https://www.uvo.gov.sk/> a taktiež tieto všetky podklady/dokumenty bude uverejňovať ako elektronické dokumenty v príslušnej časti zákazky v EP JOSEPHINE.
	9. V prípade skupiny dodávateľov sa odporúča na účely uľahčenia komunikácie s obstarávateľom, aby jej účastníci splnomocnili jedného z nich, ktorý má právnu subjektivitu a spôsobilosť na právne úkony v plnom rozsahu, na uskutočňovanie všetkých právnych úkonov týkajúcich sa ponuky, ktorú táto skupina dodávateľov predloží do verejnej súťaže a účasti tejto skupiny dodávateľov vo verejnej súťaži.

Určenie lehôt

* 1. Podľa zákona o verejnom obstarávaní sa do lehoty určenej podľa dní nezapočítava deň, keď došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo na deň pracovného pokoja, je posledným dňom lehoty najbližší budúci pracovný deň.

Vysvetlenie a doplnenie súťažných podkladov

* 1. V prípade potreby objasniť informácie uvedené v oznámení o vyhlásení verejného obstarávania alebo v súťažných podkladoch alebo v inej sprievodnej dokumentácii potrebnej na vypracovanie ponúk, môže ktorýkoľvek zo záujemcov požiadať o ich vysvetlenie podľa § 48 zákona o verejnom obstarávaní. Vysvetľovanie, kladenie otázok a poskytovanie odpovedí sa bude realizovať prostredníctvom EP JOSEPHINE v zmysle inštrukcií k EP JOSEPHINE.
	2. Za včas doručenú požiadavku záujemcu o vysvetlenie sa považuje požiadavka doručená obstarávateľovi v takej lehote, aby obstarávateľ zabezpečil doručenie vysvetlení najneskôr šesťdní pred uplynutím lehoty na predkladanie ponúk v zmysle § 48 zákona o verejnom obstarávaní.

* 1. Ak si vysvetlenie informácií potrebných na vypracovanie ponuky alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, obstarávateľ nie je povinný predĺžiť lehotu na predkladanie ponúk.
	2. Obstarávateľ primerane predĺži lehotu na predkladanie ponúk, ak
	+ vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 12.2 aj napriek tomu, že bolo vyžiadané dostatočne vopred alebo
	+ v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

Ďalšia komunikácia medzi obstarávateľom a záujemcami alebo uchádzačmi

* 1. Žiadosť o doplnenie alebo vysvetlenie predložených dokladov alebo ponúk, mimoriadne nízkej ponuky alebo vysvetlenie návrhu ceny v rámci vyhodnocovania ponúk bude odoslaná uchádzačovi prostredníctvom EP JOSEPHINE. Uchádzači predložia vysvetlenie rovnako prostredníctvom EP JOSEPHINE (<https://josephine.proebiz.com/>), ak nebude priamo v žiadosti uvedené inak.
	2. V prípade vylúčenia uchádzača z verejného obstarávania, obstarávateľ oznámi túto skutočnosť uchádzačovi prostredníctvom EP JOSEPHINE.
	3. V prípade, ak budú uplatnené revízne postupy, záujemcovia alebo uchádzači sa dozvedia o tejto skutočnosti prostredníctvom EP JOSEPHINE.

Článok III.

Príprava ponuky

Vyhotovenie ponuky

* 1. Všetky doklady a dokumenty ponuky požadované v oznámení o vyhlásení verejného obstarávania a v týchto súťažných podkladoch sa vyhotovujú a predkladajú elektronicky v zmysle § 49 ods. 1 písm. a) zákona o verejnom obstarávaní prostredníctvom EP JOSEPHINE umiestnenom na webovej adrese <https://josephine.proebiz.com/>. V prípade predloženia listinnej formy ponuky, uchádzač nesplní podmienky predloženia ponuky vo vzťahu ku komunikačnému formátu a určenému spôsobu predloženia ponuky a bude vylúčený.
	2. Autentifikovaný uchádzač si po prihlásení do EP JOSEPHINE v Prehľade zákaziek vyberie predmetnú zákazku a vloží ponuku do určeného formulára na príjem ponúk, ktorý nájde v záložke „Ponuky“.
	3. Po úspešnom nahraní ponuky do EP JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	4. Uchádzači vo svojej ponuke označia, ktoré informácie sú dôvernými informáciami v zmysle § 22 zákona o verejnom obstarávaní.
	5. Uchádzači môžu v ponuke predložiť aj kópie dokladov vrátane kópií v elektronickej podobe. Obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Ak uchádzač nepredloží doklady v lehote určenej obstarávateľom, ktorá nesmie byť kratšia ako päť pracovných dní odo dňa doručenia žiadosti, obstarávateľ uchádzača vylúči. Ustanovenia [§ 40 ods. 4](https://www.slov-lex.sk/pravne-predpisy/SK/ZZ/2015/343/20220401.html#paragraf-40.odsek-4) alebo [§ 53 ods. 1](https://www.slov-lex.sk/pravne-predpisy/SK/ZZ/2015/343/20220401.html#paragraf-53.odsek-1) a [2](https://www.slov-lex.sk/pravne-predpisy/SK/ZZ/2015/343/20220401.html#paragraf-53.odsek-2) zákona o verejnom obstarávaní týmto nie sú dotknuté.

NÁKLADY NA VYPRACOVANIE PONUKY

* 1. Všetky náklady spojené s vypracovaním a predložením ponuky sú výlučne nákladmi uchádzača. Obstarávateľ nebude zodpovedný a ani neuhradí žiadne náklady, výdavky alebo straty akéhokoľvek druhu vynaložené uchádzačom v súvislosti s vypracovaním ponuky.

Jazyk ponuky

* 1. Celá ponuka a ďalšie doklady a dokumenty vo verejnom obstarávaní sa predkladajú v štátnom (slovenskom) jazyku alebo v českom jazyku. Ak je doklad alebo dokument vyhotovený v inom jazyku, predkladá sa spolu s jeho úradným prekladom do štátneho (slovenského) jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

Mena a ceny uvádzané v ponuke

* 1. Uchádzačom navrhovaná zmluvná cena bude vyjadrená v mene euro. Všetky sumy uvedené v ponuke, vo formulároch a v iných dokumentoch musia byť vyjadrené v mene euro.
	2. Uchádzač navrhovanú zmluvnú cenu uvedie v eurách bez dane z pridanej hodnoty (ďalej len „DPH“).
	3. Ak uchádzač nie je platiteľom DPH, na skutočnosť, že nie je platiteľom DPH, upozorní vyhlásením „Nie som platiteľom DPH“.
	4. V prípade, ak ponuku predkladá uchádzač z iného členského štátu Európskej únie, predkladá ju vrátane DPH v príslušnej percentuálnej výške, pričom fakturácia zo strany uchádzača bude v takomto prípade bez DPH a DPH zaplatí objednávateľ v príslušnej percentuálnej výške do štátneho rozpočtu Slovenskej republiky.

Ponuková cena

* 1. Ponuková cena musí pokryť náklady na celý Predmet zákazky tak, ako je to uvedené v oznámení o vyhlásení verejného obstarávania a v týchto súťažných podkladoch.
	2. Ponuková cena musí byť stanovená v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
	3. Je výhradnou povinnosťou záujemcu, resp. uchádzača, aby si dôsledne preštudoval oznámenie o vyhlásení verejného obstarávania, súťažné podklady a všetky dokumenty poskytnuté obstarávateľom, ktoré môžu akýmkoľvek spôsobom ovplyvniť cenu a charakter ponuky alebo plnenie zmluvy. Navrhovaná ponuková cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností. Úprava ponukovej ceny je možná len v súlade s podmienkami uvedenými Návrhom zmluvy a/alebo § 18 zákona o verejnom obstarávaní.

Zábezpeka ponuky

* 1. Obstarávateľ nevyžaduje na zabezpečenie ponuky zloženie zábezpeky.

Obsah ponuky

* 1. Elektronická ponuka predložená uchádzačom prostredníctvom elektronického prostriedku EP JOSEPHINE musí obsahovať všetky nasledujúce doklady alebo dokumenty:
		+ 1. vyplnený formulár č. 1 „**Informačný formulár o uchádzačovi**“ uvedený v časti B.4 Formuláretýchto súťažných podkladov.
			2. vyplnený formulár č. 2 „**Čestné vyhlásenie skupiny dodávateľov**“uvedený v časti B.4 Formuláretýchto súťažných podkladov, v prípade, ak ponuku bude predkladať skupina dodávateľov;
			3. **plnomocenstvo pre jedného z členov skupiny** podľa formulára č. 3 častiB.4 Formuláretýchto súťažných podkladov, ktorý bude oprávnený komunikovať v mene skupiny dodávateľov, prijímať pokyny za všetkých členov skupiny dodávateľov a oprávnený konať v mene všetkých ostatných členov skupiny v rámci tohto verejného obstarávania;
			4. **doklady preukazujúce splnenie podmienok účasti** uvedené v oznámení o vyhlásení verejného obstarávania a v týchto súťažných podkladoch alebo jednotný európsky dokument (ďalej len „JED“) podľa § 49 zákona o verejnom obstarávaní. V prípade JED-u uchádzač môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV JED-u bez toho, aby musel vyplniť iné oddiely časti IV JED-u;
			5. vyplnený formulár č. 4 „**Zoznam dôverných informácii**“uvedený v časti B.4 Formuláretýchto súťažných podkladov;
			6. vyplnený formulár č. 5 „**Podiel plnenia zo zmluvy**“ uvedený v časti B.4 Formuláretýchto súťažných podkladov, v ktorom uchádzač uvedie, že celý predmet zákazky vykoná vlastnými kapacitami alebo uvedie podiel zákazky, ktorý má v úmysle zadať subdodávateľom s uvedením navrhovaných subdodávateľov a predmetov subdodávok. Navrhovaný subdodávateľ musí spĺňať podmienky účasti týkajúce sa osobného postavenia a nemôžu existovať u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorý má plniť);
			7. vyplnený formulár č. 6„**Čestné vyhlásenie uchádzača**“ uvedený v časti B.4 Formuláretýchto súťažných podkladov;
			8. vyplnený formulár č. 7 „**Návrh na plnenie kritérií**“ uvedený v časti B.4 Formuláretýchto súťažných podkladov;
			9. vyplnený formulár č. 8 „**Čestné vyhlásenie k participácii na vypracovaní ponuky inou osobou**“ uvedený v časti B.4 Formuláretýchto súťažných podkladov;
			10. vyplnený formulár č. 9 „**Čestné vyhlásenie k rozhodnému kritériu**“ uvedený v časti B.4 Formuláretýchto súťažných podkladov;
			11. vyplnený formulár č. 10 „**Prehlásenie uchádzača k osobným údajom**“ uvedený v časti B.4 Formuláretýchto súťažných podkladov.

Článok IV.

Predkladanie ponúk

Predloženie ponuky

* 1. Uchádzač predloží ponuku v elektronickej podobe prostredníctvom EP JOSEPHINE v lehote na predkladanie ponúk podľa bodu 23.2 týchto súťažných podkladov. Elektronická ponuka sa vloží vyplnením ponukového formulára a vložením požadovaných dokladov a dokumentov v EP JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom EP JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkovitého elektronického formulára, ktorý zodpovedá Návrhu na plnenie kritérií uvedenému v súťažných podkladoch (Formulár č. 7 časti B.4 týchto súťažných podkladov).
	2. Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
	3. Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, ak uvedené nebude v rozpore so zákonom o verejnom obstarávaní a inými všeobecne záväznými právnymi predpismi (zákon č. 211/2000 Z. z. slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.). Obstarávateľ odporúča, aby uchádzačom vypracovaný „Zoznam dôverných informácií“, ktorý bude súčasťou jeho ponuky, obsahoval údaje podľa Prílohy č. 4 týchto súťažných podkladov. Ak uchádzač predmetný doklad nepredloží, platí, že ponuka uchádzača neobsahuje dôverné informácie.
	4. Obstarávateľ odporúča záujemcom/uchádzačom predložiť ponuku v dostatočnom časovom predstihu pred uplynutím lehoty na predkladanie ponúk.

Variantné riešenia

* 1. Predloženie variantného riešenia sa neumožňuje. Ak súčasťou ponuky bude variantné riešenie, bude sa naň hľadieť, akoby nebolo predložené.

Lehota na predkladanie ponúk

23.1 Uchádzač predloží ponuku elektronicky prostredníctvom elektronického prostriedku EP JOSEPHINE (okrem dokladu uvedeného v bode 20.1.7 týchto súťažných podkladov).

23.2 Ponuky sa predkladajú v lehote na predkladanie ponúk elektronicky prostredníctvom EP JOSEPHINE ([**https://josephine.proebiz.com/sk/tender/28385/summary**](https://josephine.proebiz.com/sk/tender/xxxx/summary)). Lehota na predkladanie ponúk je stanovená do **10.08.2022 do 09:00 h.**

23.3 EP JOSEPHINE neumožňuje poslať ponuku po uplynutí lehoty na predkladanie ponúk.

Doplnenie, zmena alebo odstúpenie od ponuky

24.1 Uchádzač môže predloženú ponuku dodatočne meniť alebo dopĺňať len v lehote na predkladanie ponúk podľa bodu 23.2 týchto súťažných podkladov.

24.2 Odstúpenie od ponuky v lehote viazanosti ponúk bude mať za následok prepadnutie zábezpeky v prospech obstarávateľa.

Lehota viazanosti ponúk

25.1 Ponuky zostávajú platné počas lehoty viazanosti ponúk, ktorá je 12 mesiacov.

25.2 Obstarávateľ v prípade potreby oznámi uchádzačom predĺženie lehoty viazanosti ponúk.

25.3 Uchádzači sú svojou ponukou viazaní do uplynutia lehoty viazanosti ponúk, resp. v prípade obstarávateľom oznámenej predĺženej lehoty viazanosti ponúk až do uplynutia takto predĺženej lehoty viazanosti ponúk. Maximálna lehota viazanosti ponúk je 12 mesiacov od uplynutia lehoty na predkladanie ponúk.

Článok V.

Otváranie a vyhodnotenie ponúk

Otváranie ponúk

26.1 Ponuky predložené prostredníctvom EP JOSEPHINE sa obstarávateľovi sprístupnia až po uplynutí lehoty na otváranie ponúk**.**

26.2 Otváranie ponúk sa uskutoční dňa **10.08.2022, o 09:30 h.**

26.3 V zmysle § 52 ods. 2 zákona o verejnom obstarávaní obstarávateľ umožní účasť na otváraní ponúk všetkým uchádzačom, ktorí predložia ponuku v lehote na predkladanie ponúk. Na otváraní môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou splnomocnenou uchádzačom na jeho zastupovanie.

26.4 Miesto otvárania ponúk: **DPB, a.s.**

26.5 Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti a poverený zástupca uchádzača preukazom totožnosti a plnomocenstvom na zastupovanie.

26.6 Na otváraní ponúk komisia zverejní počet predložených ponúk a návrhy na plnenie kritérií, ktoré sa dajú vyjadriť číslom; ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú.

26.7 V súlade s § 52 ods. 3 zákona o verejnom obstarávaní obstarávateľ najneskôr do piatich pracovných dní odo dňa otvárania ponúk pošle prostredníctvom EP JOSEPHINE všetkým uchádzačom, ktorí predložili ponuky v lehote na predkladanie ponúk, zápisnicu z ich otvárania, ktorá obsahuje údaje zverejnené podľa bodu 26.6 tejto časti súťažných podkladov.

Vyhodnotenie splnenia podmienok účasti

27.1 Obstarávateľ posudzuje splnenie podmienok účasti vo verejnom obstarávaní v súlade s oznámením o vyhlásení verejného obstarávania a súťažnými podkladmi a podľa ustanovení § 40 zákona o verejnom obstarávaní, a to v súlade s § 66 ods. 7 písm. a) až po vyhodnotení ponúk podľa [§ 53](https://www.slov-lex.sk/pravne-predpisy/SK/ZZ/2015/343/20220401.html#paragraf-53) zákona o verejnom obstarávaní.

27.2 Obstarávateľ požiada uchádzača alebo záujemcu o vysvetlenie alebo doplnenie predložených dokladov prostredníctvom EP JOSEPHINE, ak z predložených dokladov nemožno posúdiť ich platnosť alebo splnenie podmienky účasti. Obstarávateľ môže v súvislosti s dôvodom na vylúčenie podľa § 40 ods. 6 zákona o verejnom obstarávaní písomne požiadať uchádzača alebo záujemcu o vysvetlenie. Ak obstarávateľ neurčí dlhšiu lehotu, uchádzač alebo záujemca doručí vysvetlenie alebo doplnenie predložených dokladov do dvoch pracovných dní odo dňa odoslania žiadosti.

27.3 Obstarávateľ

* + je povinný pri vyhodnotení splnenia podmienok účasti uchádzačov alebo záujemcov, ktoré sa týkajú technickej spôsobilosti alebo odbornej spôsobilosti podľa [§ 34 ods. 1 písm. a)](https://www.slov-lex.sk/pravne-predpisy/SK/ZZ/2015/343/20220401.html#paragraf-34.odsek-1.pismeno-a) alebo [písm. b)](https://www.slov-lex.sk/pravne-predpisy/SK/ZZ/2015/343/20220401.html#paragraf-34.odsek-1.pismeno-b) zákona o verejnom obstarávaní, zohľadniť referencie uchádzačov alebo záujemcov uvedené v evidencii referencií podľa [§ 12](https://www.slov-lex.sk/pravne-predpisy/SK/ZZ/2015/343/20220401.html#paragraf-12) zákona o verejnom obstarávaní, ak takéto referencie ku dňu predloženia ponuky alebo žiadosti o účasť existujú a uchádzač alebo záujemca ich v ponuke identifikoval,
	+ je povinný pri vyhodnotení splnenia podmienky účasti uchádzačov alebo záujemcov týkajúcej sa technickej spôsobilosti alebo odbornej spôsobilosti podľa [§ 34 ods. 1 písm. c)](https://www.slov-lex.sk/pravne-predpisy/SK/ZZ/2015/343/20220401.html#paragraf-34.odsek-1.pismeno-c) alebo [písm. g)](https://www.slov-lex.sk/pravne-predpisy/SK/ZZ/2015/343/20220401.html#paragraf-34.odsek-1.pismeno-g) zákona o verejnom obstarávaní písomne požiadať uchádzača alebo záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil technikov, technické orgány alebo osoby určené na plnenie zmluvy, ak nespĺňajú predmetnú podmienku účasti,
	+ je povinný písomne požiadať uchádzača alebo záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil inú osobu, ktorej prostredníctvom preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie,
	+ môže písomne požiadať uchádzača alebo záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil inú osobu, ktorej prostredníctvom preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie podľa odseku § 40 ods. 8 zákona o verejnom obstarávaní,
	+ môže písomne požiadať uchádzača alebo záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil inú osobu, ktorej prostredníctvom preukazuje finančné a ekonomické postavenie alebo technickú spôsobilosť alebo odbornú spôsobilosť, ak má táto iná osoba sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike; obstarávateľ musí písomne požiadať uchádzača alebo záujemcu, ak má iná osoba sídlo v treťom štáte, alebo ak ide o zákazku, o ktorých to ustanoví vláda nariadením.

27.4 Obstarávateľ vylúči z verejného obstarávania uchádzača, ak budú naplnené skutočnosti podľa § 40 ods. 6 alebo 7 zákona o verejnom obstarávaní. Obstarávateľ môže vylúčiť z verejného obstarávania uchádzača kedykoľvek počas verejného obstarávania uchádzača alebo záujemcu, ak budú naplnené skutočnosti podľa § 40 ods. 8 zákona o verejnom obstarávaní.

Vyhodnocovanie ponúk

28.1 Vyhodnocovanie ponúk komisiou je neverejné. Komisia vyhodnotí ponuky z hľadiska splnenia požiadaviek obstarávateľa na Predmet zákazky a v prípade pochybností overí správnosť informácií a dôkazov, ktoré poskytli uchádzači. Ak obstarávateľ vyžadoval od uchádzačov zábezpeku, komisia posúdi zloženie zábezpeky.

28.2 Komisia vyhodnocuje ponuky, ktoré neboli vylúčené, podľa kritérií určených v oznámení o vyhlásení verejného obstarávania alebo v súťažných podkladoch, ktoré sú nediskriminačné a podporujú hospodársku súťaž.

28.3 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

28.4 Ak sa javí ponuka ako mimoriadne nízka, komisia písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.

28.5 Uchádzač musí doručiť písomné vysvetlenie svojej ponuky do dvoch pracovných dní odo dňa doručenia žiadosti o vysvetlenie, ak komisia neurčila dlhšiu lehotu, prostredníctvom EP JOSEPHINE.

28.6 Obstarávateľ vylúči z verejného obstarávania ponuku uchádzača, ak budú naplnené skutočnosti podľa § 53 ods. 5 zákona o verejnom obstarávaní.

Článok VI.

Prijatie ponuky a uzavretie zmluvy

Informácia o výsledku vyhodnotenia ponúk

29.1 Keďže verejné obstarávanie sa realizuje formou reverznej verejnej súťaže podľa § 66 ods. 7 písm. a) zákona o verejnom obstarávaní, vyhodnotenie splnenia podmienok účasti sa uskutoční po vyhodnotení ponúk. Obstarávateľ je povinný po vyhodnotení ponúk vyhodnotiť splnenie podmienok účasti uchádzačom, ktorý sa umiestnil na prvom mieste v poradí. Obstarávateľ môže vyhodnotiť splnenie podmienok účasti aj u ďalších uchádzačov v poradí. Obstarávateľ písomne požiada uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotí ich podľa [§ 40](https://www.slov-lex.sk/pravne-predpisy/SK/ZZ/2015/343/20220401.html#paragraf-40) zákona o verejnom obstarávaní.

29.2 Obstarávateľ je povinný po vyhodnotení ponúk, po skončení postupu podľa bodu 29.1 tejto časti súťažných podkladov a po odoslaní všetkých oznámení o vylúčení uchádzača bezodkladne písomne oznámiť všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu, a uchádzač, ktorý podal námietky proti vylúčeniu, pričom Úrad pre verejné obstarávanie (ďalej len „úrad“) o námietkach zatiaľ právoplatne nerozhodol. Úspešnému uchádzačovi obstarávateľ oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä

* + identifikáciu úspešného uchádzača,
	+ informáciu o charakteristikách a výhodách prijatej ponuky alebo ponúk,
	+ výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa [§ 33 ods. 2](https://www.slov-lex.sk/pravne-predpisy/SK/ZZ/2015/343/20220401.html#paragraf-33.odsek-2) zákona o verejnom obstarávaní a osoby poskytujúcej technické a odborné kapacity podľa [§ 34 ods. 3](https://www.slov-lex.sk/pravne-predpisy/SK/ZZ/2015/343/20220401.html#paragraf-34.odsek-3) zákona o verejnom obstarávaní,
	+ lehotu, v ktorej môže byť doručená námietka.

Poskytnutie súčinnosti

30.1 Obstarávateľ uzavrie zmluvu s úspešným uchádzačom. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.

30.2 Obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“) a nie sú zapísaní v registri partnerov verejného sektoraalebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Obstarávateľ tiež nemôže uzatvoriť zmluvu s uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je osoba podľa § 11 ods. 3 písm. c) bod 1. až 13 zákona o verejnom obstarávaní alebo s uchádzačom, ktorého subdodávateľ a subdodávateľ podľa osobitného predpisu,ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 3 písm. c) bod 1. až 13 zákona o verejnom obstarávaní.

30.3 Keďže sa využívajú elektronické prostriedky elektronickej komunikácie podľa § 20 zákona o verejnom obstarávaní, obstarávateľ uzavrie zmluvu s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa § 55 zákona o verejnom obstarávaní, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa § 164 ods. 3 zákona o verejnom obstarávaní alebo ak neboli doručené námietky podľa § 170 zákona o verejnom obstarávaní.

30.4 V prípade, ak bola doručená žiadosť o nápravu alebo námietky, obstarávateľ pri uzatváraní zmluvy postupuje podľa § 56 ods. 3 až 6 zákona o verejnom obstarávaní.

30.5 Úspešný uchádzač je povinný poskytnúť obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 zákona o verejnom obstarávaní, ak bol na ich uzavretie písomne vyzvaný. Obstarávateľ môže určiť, a to aj na základe dôvodnej žiadosti úspešného uchádzača, že lehota podľa tohto bodu alebo podľa bodu 30.7 tejto časti súťažných podkladov je dlhšia ako desať pracovných dní. Obstarávateľ môže pred písomným vyzvaním na uzavretie zmluvy uskutočniť s úspešným uchádzačom rokovania výhradne o znížení zmluvnej ceny.

30.6 Ak úspešný uchádzač alebo uchádzači odmietnu uzavrieť zmluvu alebo nie sú splnené povinnosti podľa § 56 ods. 8 zákona o verejnom obstarávaní, obstarávateľ môže uzavrieť zmluvu s uchádzačom, ktorý sa umiestnil ako druhý v poradí. Ak uchádzač odmietne uzavrieť zmluvu alebo do desiatich pracovných dní odo dňa, keď bol na jej uzavretie vyzvaný neposkytne súčinnosť podľa bodu 30.6 tejto časti súťažných podkladov, obstarávateľ môže uzavrieť zmluvu s uchádzačom, ktorí sa umiestnil na nasledujúcom mieste v poradí. Povinnosti obstarávateľa podľa [§ 55](https://www.slov-lex.sk/pravne-predpisy/SK/ZZ/2015/343/20220401.html#paragraf-55) a [56](https://www.slov-lex.sk/pravne-predpisy/SK/ZZ/2015/343/20220401.html#paragraf-56) zákona o verejnom obstarávaní tým nie sú dotknuté.

Článok VII.

Ďalšie informácie

Zrušenie použitého postupu zadávania zákazky

31.1 Obstarávateľ zruší použitý postup zadávania zákazky alebo jeho časť, ak

* + ani jeden uchádzač alebo záujemca nesplnil podmienky účasti vo verejnom obstarávaní a uchádzač alebo záujemca neuplatnil námietky v lehote podľa zákona o verejnom obstarávaní,
	+ nedostal ani jednu ponuku,
	+ ani jedna z predložených ponúk nezodpovedá požiadavkám určeným podľa § 42 alebo
	§ 45 zákona o verejnom obstarávaní a uchádzač nepodal námietky v lehote podľa zákona o verejnom obstarávaní,
	+ jeho zrušenie nariadil úrad.

31.2 Obstarávateľ môže zrušiť verejné obstarávanie aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od obstarávateľa požadovať, aby vo verejnom obstarávaní pokračoval, najmä ak sa zistilo porušenie zákona o verejnom obstarávaní, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.

31.3 Obstarávateľ bezodkladne upovedomí všetkých uchádzačov alebo záujemcov o zrušení použitého postupu zadávania zákazky s uvedením dôvodu a oznámi postup, ktorý použije pri zadávaní zákazky na pôvodný Predmet zákazky. Obstarávateľ v oznámení o výsledku verejného obstarávania uvedie, či zadávanie zákazky bude predmetom opätovného uverejnenia.

Dôvernosť procesu verejného obstarávania

32.1 Informácie týkajúce sa preskúmania, vysvetľovania a vyhodnocovania, vzájomného porovnania ponúk a odporúčaní prijatia ponúk sú dôverné. Členovia komisie a zodpovedné osoby obstarávateľa nesmú/nebudú počas prebiehajúceho procesu vyhlásenej súťaže poskytovať alebo zverejňovať informácie o obsahu ponúk ani uchádzačom ani žiadnym iným tretím osobám.

32.2 Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi.

32.3 Obstarávateľ spracúva osobné údaje v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov. Informácia o spracúvaní osobných údajov je zverejnená na webovej stránke obstarávateľa [Dopravný podnik Bratislava | Ochrana osobných údajov (dpb.sk)](https://dpb.sk/sk/ochrana-osobnych-udajov).

32.4 Platí, že predložením ponuky uchádzač zabezpečil aj súhlasy všetkých ostatných dotknutých osôb (najmä subdodávateľov a osôb poskytujúcich prísľub tretej osoby) so spracovaním osobných údajov uvedených v predloženej ponuke podľa Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, v prípade, ak to bolo potrebné. Uvedené platí aj pre prípad, keď ponuku predkladá skupina dodávateľov.

Využitie subdodávateľov

33.1 Obstarávateľ vyžaduje, aby

33.1.1 uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok,

33.1.2 navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti Predmetu zákazky, ktorý má subdodávateľ plniť.

33.2 Ak navrhovaný subdodávateľ nespĺňa podmienky účasti podľa bodu 33.1.2 tejto časti súťažných podkladov, obstarávateľ písomne požiada uchádzača o jeho nahradenie. Obstarávateľ môže písomne požiadať uchádzača o nahradenie subdodávateľa, ktorý má sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike; obstarávateľ musí písomne požiadať uchádzača, ak má subdodávateľ sídlo v treťom štáte, alebo ak ide o zákazku, o ktorých to ustanoví vláda nariadením. Uchádzač doručí návrh nového subdodávateľa spolu s dokladmi nového subdodávateľa podľa § 32 zákona o verejnom obstarávaní alebo § 152 zákona o verejnom obstarávaní do piatich pracovných dní odo dňa doručenia žiadosti podľa prvej vety alebo druhej vety, ak obstarávateľ neurčil dlhšiu lehotu.

33.3 Obstarávateľ vyžaduje, aby úspešný uchádzač v zmluve, najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

33.4 V prípade zmeny subdodávateľa počas trvania zmluvy, ktorá je výsledkom tohto verejného obstarávania, musí subdodávateľ, ktorého sa návrh na zmenu/doplnenia týka, spĺňať podmienky účasti týkajúce sa osobného postavenia podľa § 32 ods. 1 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 až 8 zákona o verejnom obstarávaní. Pravidlá zmeny subdodávateľa upravuje Návrh zmluvy, ktorý je súčasťou týchto súťažných podkladov.

33.5 Každý subdodávateľ, ktorý má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.

33.6 Ak došlo k výmazu subdodávateľa z registra partnerov verejného sektora, je dodávateľ povinný túto skutočnosť oznámiť objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa bodu 33.1.2 tejto časti súťažných podkladov a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.